**Deutsche Nationalitäten Selbstverwaltung der Großgemeinde Harta**

**Harta Nagyközség Német Nemzetiségi Önkormányzata**

6326 Harta, Templom u. 68.



**Tel.: (06)-78/507-070**

**Fax.: (06)-78/507-079**

**e-mail: polghiv@harta.hu**

Szám: 1129-3/2017.

*Jegyzőkönyv*

*Harta Nagyközség Német Nemzetiségi Önkormányzata Képviselő-testületének*

*2017. január 30. napján megtartott üléséről*

**Jegyzőkönyv**

**Készült:** Harta Nagyközség Német Nemzetiségi Önkormányzata Képviselő-testületének 2017. január 30. napján megtartott üléséről.

**Az ülés helye:** a Közös Önkormányzati Hivatal tanácskozó terme.

**Az ülés kezdési időpontja:** 16.00 óra

**Jelen vannak: *Frőhlich Henrikné elnök***

***Kaiber Henrik nemzetiségi képviselő***

***Fröhlich Henrik nemzetiségi képviselő***

***dr. Sárközi Zsolt jegyző***

**Frőhlich Henrikné elnök:**

Köszöntötte Harta Nagyközség Német Nemzetiségi Önkormányzata megjelent képviselőit. A ülés összehívása az SZMSZ-nek megfelelően történt, a testület 3 tagja az ülésen megjelent, Dollenstein László képviselő jelezte távolmaradását, a testület határozatképes.

Jegyzőkönyv-vezetőnek felkérte Keresztély Lászlóné igazgatási főelőadót.

A testület tagjai a jegyzőkönyvvezető személyét elfogadták.

Ismertette a napirendet, amely a meghívóban is szerepelt. A jegyzőkönyv hitelesítésére javasolta Kaiber Henrik képviselőt.

Amennyiben ezzel egyetértenek, kérdés, hozzászólás nincs, kérte, szavazzanak.

A **képviselő-testület** külön számozott határozat hozatala nélkül egyhangú 3 igen szavazattal a napirendre és a jegyzőkönyv hitelesítő személyére tett javaslatot elfogadta.

*(A meghívó és a jelenléti ív a jegyzőkönyv 1. és 2. melléklete)*

Az ülés napirendje:

1./ Tájékoztató az előző ülés óta eltelt időszakról

Előadó: Frőhlich Henrikné elnök

2./ A Harta Nagyközség Önkormányzatával megkötött megállapodás

felülvizsgálata

Előadó: Frőhlich Henrikné elnök

3./ Szervezeti és Működési Szabályzat módosítása

Előadó: Frőhlich Henrikné elnök

4./ Egyéb ügyek.

Előadó: Frőhlich Henrikné elnök

**2./ Tájékoztató az előző ülés óta eltelt időszakról**

Előadó: Frőhlich Henrikné elnök

**Frőhlich Henrikné elnök:**

A képviselő-testület utolsó, közmeghallgatással egybekötött ülését december 8-án tartotta. Az ülésen döntöttek a nemzetiségi önkormányzat 2016. évi költségvetésének módosításáról, megállapították a 2017. évi munkatervet, jóváhagyták a 2017. évi belső ellenőrzési tervet, támogatást nyújtottak a tüzoltó bál költségeihez, a Hétszínvirág Alapítvány óvodai játékvásárláshoz, a Hagyományőrző Kultúrális Egyesület által rendezett Szüreti Felvonulás és Sváb Bál költségeihez, valamint a Zenekultúráért Alapítvány működési költségeihez.

December 10-én ismételten megrendezésre került a nemzetiségi önkormányzat szervezésében az immár hagyományos Karácsonyi Vásár,

December 17-én a zeneiskola szervezésében és közreműködésével került megrendezésre a Karácsonyi Hangverseny,

2017. január 21-én a Művelődési Házban Rendhagyó történelemóra címmel megemlékezés, kiállítás volt a Gulágra elhurcoltak emlékére.

Megkérdezte a képviselőket, hogy az elhangzottakkal kapcsolatban van-e valakinek véleménye, hozzászólása, kérdése?

A **képviselő-testület** külön számozott határozat hozatala nélkül egyhangú 3 igen szavazattal a tájékoztatót elfogadta.

**2./ A Harta Nagyközség Önkormányzatával megkötött megállapodás**

**felülvizsgálata.**

**Előadó: Frőhlich Henrikné elnök**

*(Az előterjesztés a jegyzőkönyv 3. melléklete)*

**Frőhlich Henrikné elnök:**

Törvényi szabályozás értelmében a helyi önkormányzat a helyi nemzetiségi önkormányzat részére biztosítja az önkormányzati működés személyi és tárgyi feltételeit, gondoskodik a működéssel kapcsolatos végrehajtási feladatok ellátásáról. Ennek érdekében a két önkormányzatnak megállapodást kell kötni, melyet évente felül kell vizsgálni. Tavalyi évben módosításra került a megállapodás, véleménye szerint az idei évben nem szükséges a változtatás. Az Önkormányzat Képviselő-testülete a két önkormányzat közötti megállapodást legutóbbi ülésén már elfogadta.

Megkérdezte a képviselőket, hogy a megállapodással kapcsolatban van-e kérdése, véleménye valakinek, amennyiben nincs kérte, hogy aki egyetért a két önkormányzat közötti együttműködési megállapodás jóváhagyásával, kézfeltartással szavazzon.

A képviselő-testület 3 igen szavazattal, ellenszavazat és tartózkodás nélkül az alábbi határozatot hozta:

**Szám:** 1/2017.(I.30.) NNÖ.h.

**Tárgy:** A Harta Nagyközség Német Nemzetiségi Önkormányzata és Harta Nagyközség Önkormányzata közötti együttműködési megállapodás felülvizsgálata

**H A T Á R O Z A T**

Harta Nagyközség Német Nemzetiségi Önkormányzata a Harta Nagyközség Önkormányzatával megkötött és 2016. február 25-én jóváhagyott együttműködési megállapodást felülvizsgálta és azt változatlan tartalommal kívánja tovább alkalmazni.

**Felelős:** Frőhlich Henrikné, elnök

**Határidő:** folyamatos

**3./ A német nemzetiségi önkormányzat Szervezeti és Működési**

**Szabályzatának módosítása**

**Előadó: Frőhlich Henrikné elnök**

**Frőhlich Henrikné elnök:**

Az SZMSZ eddig nem tartalmazta a kormányzati funkciókat, de azokat szükséges meghatározni abban.

Megkérdezte a képviselőket, hogy a módosítással kapcsolatban van-e kérdése, véleménye valakinek, amennyiben nincs kérte, hogy aki egyetért a német nemzetiségi önkormányzat Szervezeti és Működési Szabályzatának módosításával, kézfeltartással szavazzon.

*(Az előterjesztés a jegyzőkönyv 4. melléklete)*

A képviselő-testület 3 igen szavazattal, ellenszavazat és tartózkodás nélkül az alábbi határozatot hozta:

**Szám:** 2/2017.(I.30.) NNÖ.h.

**Tárgy:** A német nemzetiségi önkormányzat SZMSZ módosítása.

**H A T Á R O Z A T**

Harta Nagyközség Német Nemzetiségi Önkormányzata a 36/2014.(X.21.) NNÖ. határozattal elfogadott és a 3/2015.(I.28.) NNÖ. határozattal módosított Szervezeti és Működési Szabályzatát az alábbiak szerint módosítja:

A Szervezeti és Működési szabályzat az alábbi 3. sz. melléklettel egészül ki:

„

*3. sz. melléklet*

Az önkormányzati alaptevékenységek kormányzati funkciók szerinti besorolása

*011140 Országos és helyi nemzetiségi önkormányzatok igazgatási tevékenysége*

*082091 Közművelődés - közösségi és társadalmi részvétel fejlesztése*

*082092 Közművelődés - hagyományos közösségi kulturális értékek gondozása*

*083080 Nemzetiségi médiatartalom-szolgáltatás és támogatása*

*084020 Nemzetiségi közfeladatok ellátása és támogatása”*

*(Az egységes Szervezeti és Működési Szabályzat a határozat melléklete.)*

Határidő: folyamatos

Felelős: Frőhlich Henrikné elnök

**4./ Egyéb ügyek.**

**Előadó: Frőhlich Henrikné elnök**

**Frőhlich Henrikné elnök:**

A Hartai Hagyományőrző Kulturális Egyesület A BMI által a kultúrcsoportok támogatására kiírt Hartauer „Paurisch Tracht” – Hartai „Paurisch” viselet című pályázat benyújtásához kéri az önkormányzat támogatását. Véleménye szerint a képviselő-testület a pályázat benyújtását támogassa. Ez egyelőre csak elvi és nem anyagi támogatást jelent.

Megkérdezi, hogy a támogatással kapcsolatban van-e kérdése valakinek, amennyiben nincs kérte, hogy aki egyetért, kézfeltartással szavazzon.

Megállapította, hogy a képviselő-testület 3 igen szavazattal az alábbi határozatot hozta:

**Szám**: 3/2017.(I.30.) NNÖ.h.

**Tárgy:** Hartai Hagyományőrző Kulturális Egyesület pályázatának támogatása.

**H A T Á R O Z A T**

A Német Nemzetiségi Önkormányzat tagjai 3 igen szavazattal, ellenszavazat és tartózkodás nélkül a Hartai Hagyományőrző Kulturális Egyesület által a BMI által kiírt a kulturcsoportok támogatására a Hartauer „Paurisch Tracht” – Hartai „Paurisch” viselet című pályázat benyújtását támogatja.

Felelős: Frőhlich Henrikné, elnök

Határidő: azonnal.

**Frőhlich Henrikné elnök:**

További kérdés, hozzászólás, vélemény a jelenlévők részéről nem volt, megköszöni az ülésen való részvételt és munkát, az ülést 16,30 órakor bezárja.

kmf.

Frőhlich Henrikné Kaiber Henrik

elnök elnök-helyettes